
ประกาศองค์การบริหารส่วนตำบลปุโละปุโย
เรื่อง มาตรการให้ผู้มีส่วนได้ส่วนเสียมีส่วนร่วมในการดำเนินงาน
 ************
ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ. 2560-2564) และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำ ปีงบประมาณ พ.ศ.2562 ได้กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วม ในการดำเนินงาน ดังนั้นองค์การบริหารส่วนตำบลปุโละปุโย จึงได้ประกาศมาตรการให้ผู้มีส่วนส่วนเสียมี ส่วนร่วมในการดำเนินงานขององค์การบริหารส่วนตำบลปุโละปุโย ดังนี้ 
แนวทางให้ประชาชนและผู้มีส่วนได้ส่วนเสียเข้ามามีส่วนร่วม 
1.เข้าร่วมการแสดงความคิดเห็นเกี่ยวกับการดำเนินงานขององค์การบริหารส่วนตำบล
ปุโละปุโย ในการจัดทำแผน การจัดงานประเพณี โครงการงานวันสำคัญ กิจกรรมต่างๆ ขององค์การบริหาร ส่วนตำบลปุโละปุโย
2. เข้าร่วมกิจกรรม และโครงการต่างๆ โดยการลงทะเบียนเข้าร่วมการตรวจสอบ ตรวจรับ งานในส่วนของภาคประชาชน 
3. เข้าร่วมตรวจสอบ ตรวจรับงานในส่วนภาคประชาชน 
4. เข้าร่วมการประเมินผลงานโดยวิธีการตอบแบบสอบถามในโครงการต่างๆ
 		5. เข้าร่วมการติดตามงานหรือการดำเนินงานขององค์การบริหารส่วนตำบลปุโละปุโยจะมี การแต่งตั้งภาคประชาชน 
ทั้งนี้ องค์การบริหารส่วนตำบลปุโละปุโยจะเปิดโอกาสให้ประชาชนและผู้มีส่วนได้ส่วนเสีย เข้ามามีส่วนร่วมในการดำเนินการขององค์การบริหารส่วนตำบลปุโละปุโย ไม่ว่าจะเป็นในลักษณะการเข้าร่วมในการจัดทำแผนงาน การประชาคม การวางแผน หรือการดำเนินการอย่างสม่ำเสมอ 

ประกาศ ณ วันที่ 24 เดือน พฤษภาคม พ.ศ. 2562

